wickkiey/tamil-wikipedia-chunked huggingface dataset:
# உடனலக் காப்பீடு

## எப்படி இது செயல்படுகிறது

### ஜெர்மனி

#### காப்பீட்டு முறைகள்

ஜெர்மனி உடல்நலக் காப்பீட்டின் இரண்டு முக்கிய வகைகளுடன் பொதுவான பல்-கட்டணம் செலுத்துனர் முறையைக் கொண்டிருக்கிறது. ஜெர்மானியர்களுக்கு மூன்றுக் கட்டாய உடல்நலப் பாதுகாப்பு நன்மைகள் வழங்கப்படுகின்றன. உடல்நலக் காப்பீடு, விபத்துக் காப்பீடு மற்றும் நீண்ட-காலப் பாதுகாப்புக் காப்பீடு ஆகியவற்றுக்கு முதலாளி மற்றும் தொழிலாளரால் இணை-நிதி வழங்கப்படுகிறது.  
**விபத்துக் காப்பீடு** (அன்ஃபால்வெர்சிசரங்) என்பது முதலாளியினால் எடுக்கப்படுகிறது, மேலும் அடிப்படையில் பணிக்காக பயணம் செய்யும் போது மற்றும் பணியிடத்தில் ஏற்படும் அனைத்து இடர்பாடுகளையும் உள்ளடக்கியதாக இருக்கிறது.  
**நீண்ட காலப் பாதுகாப்பு** (பிஃப்லெக்வெரிசிசரங்) என்பது முதலாளி மற்றும் தொழிலாளியால் பாதிப் பாதிப் பணம் கொடுக்கப்பட்டு எடுக்கப்படுகிறது. மேலும் பாலிசி எடுத்திருக்கும் நபரால் சமாளிக்க இயலாத தினசரிச் செலவுகளை (உணவுக்கான பொருட்கள், அடுக்குமாடிக் குடியிருப்பைச் சுத்தம் செய்தல், தனிப்பட்ட சுத்தம் மற்றும் பல) உள்ளடக்கியதாக இருக்கிறது. இது முதலாளியின் சமன் செய்யப்பட்ட பங்களிப்புடன் வருடாந்திர ஊதியம் அல்லது ஓய்வூதியத்தில் சுமார் 2% இருக்கும்.  
பொது உடல்நலக் காப்பீடு (*கெசட்ச்லிசெ கிரெங்கென்வெர்சிசெரங்* ) மற்றும் தனியார் காப்பீடு (*பிரைவேட் கிரெங்கென்வெர்சிசெரங்* ) ஆகிய **உடல்நலக் காப்பீட்டின்** இரண்டு தனித்த அமைப்புகள் இருக்கின்றன.
இரண்டு அமைப்புகளும் மருத்துவச் செலவுகள் அதிகரிப்பு மற்றும் மக்கள்தொகை மாற்றங்கள் ஆகியவற்றால் சிரமப்பட்டு வருகின்றன. உடல்நலக் காப்பீட்டுடன் கூடிய சுமார் 87.5% நபர்கள் பொது அமைப்பில் உறுப்பினர்களாக இருக்கின்றனர். அதே சமயம் 12.5% பேர் தனியார் காப்பீட்டில் உள்ளடக்கப்பட்டவர்களாக இருக்கின்றனர் (2006 ஆம் ஆண்டு முதல்).
# உடனலக் காப்பீடு

## குறிப்புதவிகள் மற்றும் குறிப்புகள்

- நேவிகேட்டிங் யுவர் ஹெல்ட் பெனிஃபிட்ஸ் ஃபார் டம்மீஸ். சார்லஸ் எம் கட்லர் எம்டி ட்ரேசே ஏ பேக்கர் CFP (c)2006
# இடைநிலை ஆசிரியர் (தமிழ்நாடு)

தமிழ்நாட்டிலுள்ள ஆசிரியப் பயிற்சிப் பள்ளிகளில் இரண்டு ஆண்டு கால அளவிலான இடைநிலை ஆசிரியர் பயிற்சிக்கான பட்டயக் கல்வி அளிக்கப்படுகிறது. இதில் தேர்ச்சி பெற்றவர்கள் தமிழ்நாட்டில் தொடக்கப்பள்ளிகள் மற்றும் நடுநிலைப்பள்ளிகளிலும் அதிக அளவில் நியமிக்கப்படுகின்றனர். இவர்கள் இடைநிலை ஆசிரியர் என்று அழைக்கப்படுகின்றனர். உயர்நிலைப்பள்ளி மற்றும் மேல்நிலைப்பள்ளிகளில் எட்டாம் வகுப்பு வரை இந்த **இடைநிலை ஆசிரியர்**கள் பணியமர்த்தப்படுகின்றனர்.
# பட்டதாரி ஆசிரியர்

பல்கலைக்கழகம் வழங்கும் ஏதாவது ஒரு பாடத்தில் இளங்கலை அல்லது இளம் அறிவியலில் பட்டம் பெற்று அதன் பின்பு கல்வியியல் கல்வியில் இளங்கலைப் பட்டம் பெற்றவர்கள் தமிழ்நாட்டிலுள்ள உயர்நிலைப்பள்ளி மற்றும் மேல்நிலைப்பள்ளிகளில் ஆறு முதல் பத்தாம் வகுப்பு வரை அவர்கள் பயிற்சி பெற்ற பட்டப்படிப்புகளுக்கு ஏற்ற பாடங்களுக்கு ஆசிரியர்களாக நியமிக்கப்படுகின்றனர். இவர்கள் பட்டதாரி ஆசிரியர் என்று அழைக்கப்படுகின்றனர். சில நடுநிலைப்பள்ளிகளிலும் குறைந்த அளவில் பட்டதாரி ஆசிரியர்கள் நியமிக்கப்படுகின்றனர்.
# முதுநிலைப் பட்டதாரி ஆசிரியர்

பல்கலைக்கழகம் வழங்கும் ஏதாவது ஒரு பாடத்தில் முதுநிலைப் பட்டம் பெற்று அதன் பின்பு கல்வியியலில் இளங்கல்வியியல் பட்டம் பெற்றவர்கள் தமிழ்நாட்டிலுள்ள மேல்நிலைப்பள்ளிகளில் பதினொன்று மற்றும் பன்னிரண்டாம் வகுப்பு எனப்படும் மேல்நிலை வகுப்புகளுக்கு அவர்கள் பயிற்சி பெற்ற பட்டப்படிப்புகளுக்கு ஏற்ற பாடங்களுக்கு ஆசிரியர்களாக நியமிக்கப்படுகின்றனர். இவர்கள் முதுநிலைப் பட்டதாரி ஆசிரியர் என்று அழைக்கப்படுகின்றனர்.
# நாகூர் அனிபா

**நாகூர் இ. எம். ஹனீஃபா** (*Nagore E. M. Hanifa*) என அழைக்கப்படும் **நாகூர் இஸ்மாயீல் முஹம்மத் ஹனீஃபா** (25 டிசம்பர் 1925 - 8 ஏப்ரல் 2015) தமிழக அரசியல்வாதி மற்றும் பிரபல இஸ்லாமியப் பாடகரும் ஆவார். திராவிடக் கொள்கையில் பற்றுக் கொண்ட இவர், திராவிட முன்னேற்றக் கழகத்தின் ஆரம்ப காலம் முதல் இறுதி வரை முக்கியப் பங்கு வகித்தார். இவர் "இசை முரசு" என்றும் அழைக்கப்படுகின்றார்.
# நாகூர் அனிபா

## பிறப்பு

இராமநாதபுரம் மாவட்டம் வெளிப்பட்டிணத்தில் 1925 டிசம்பர் 25 அன்று பிறந்தார். முஹம்மது இஸ்மாயில் மரியம் பீவி தம்பதியருக்கு மூன்றாவது மகனாகப் பிறந்தவராவார். இவரது தாயார் வெளிப்பட்டிணத்தைச் சேர்ந்தவர். பாட்டனார் (அம்மாவின் அப்பா) முத்து ராவுத்தர் இராமநாதபுரம் அரண்மனையில் ஆயுதக் கிடங்கு பாதுகாவலர் – பராமரிப்பாளராகப் பணியாற்றினார். இஸ்மாயில் முஹம்மது ஹனிபா என்பது அவரது இயற்பெயர். தந்தையின் பூர்வீகம் நாகூர் என்பதால் அவரது பெயரோடு நாகூரும் சேர்ந்து கொண்டது.
# நாகூர் அனிபா

## வாழ்க்கை

இவர் தனது 30ஆவது வயதில் சென்னை வர்த்தகர் பி. அப்துல் ரஹீம் என்பவர் மகள் ரோஷன் பேகம் என்பவரை 26-11-1953ஆம் நாள் சென்னையில் மணந்தார். இவருக்கு 2 ஆண் மற்றும் 4 பெண் குழந்தைகள். சென்னையில் கோட்டூர்புரத்தில் வாழ்ந்து வந்தார். இவர் 2007ல் வக்பு வாரியத் தலைவராக பணியாற்றினார்.
# நாகூர் அனிபா

## பாடகராக

இவரது 11-ஆம் வயதில் பள்ளிக்கூடத்தில் பாடினார். 13-ஆம் வயதில் திருமண வீடுகளில் பாடினார். 15-ஆம் வயதில் பக்க வாத்தியங்களுடன் மேடைக்கச்சேரி செய்துள்ளார்.1941-ஆம் ஆண்டு தேரழுந்தூரில் ஒரு திருமணத்தில் பாட இவரை அழைத்தார்கள். பக்க வாத்தியங்களுடன் இவரது முதல் மேடைக் கச்சேரி இதுவாகும். அப்போது இவருக்கு 15 வயது. இவரது முதல் வெளியூர் கச்சேரியும் இதுவே. இவர் பணம் வாங்கிக் கொண்டு செய்த முதல் கச்சேரியும் அதுதான். 25 ரூபாய் கொடுத்தார்கள்.  
நாகூர் அனிபா நூற்றுக்கணக்கான இசைப்பாடல்களை இசுலாமிய பக்திப் பாடல்களாகவும், கட்சிப் பாடல்களாகவும், பொதுப்பாடல்களாகவும் பாடியுள்ளார். ‘பெரியார் பிலாலின்’, தாயிப் நகரத்து வீதியிலே’, ‘கண்கள் குளமாகுதம்மா’ போன்ற பாடல்கள் இதற்கு உதாரணமாகும். ‘தலைவாரிப் பூச்சூடி உன்னை’ என்பது போன்ற பொதுவான பாடல்களையும் பாடியுள்ளார். ‘பகவன்’ என ஆரம்பிக்கும் இவரது இந்தி மொழிப் பாடலும் பிரபலமானது. பின்னர் 1955 இல் வெளியான குலேபகாவலி திரைப்படத்தில் முகப்புப் பாடலில் இசுலாமியத் தொழுகைப் பாடல் ஒன்றைப் பாடினார். இது விசுவநாதன்-இராமமூர்த்தியின் இசையமைப்பில் பாடப்பட்டது. நாகூர் தர்கா மையவாடியில் நல்லடக்கம் செய்யப்பட்டுள்ளார்.
# நாகூர் அனிபா

## நூற்றாண்டு விழா

நாகூர் இ.எம். அனிபா நூற்றாண்டு விழா சிவகங்கை மாவட்ட அளவில் அரசு விழாவாகக் கொண்டாடப்படும் என்று தமிழ்நாடு அரசு தமிழ் வளர்ச்சி, செய்தித்துறை அமைச்சர் சட்டமன்றத்தில் அறிவித்துள்ளார்.
# அன்பே அன்பே

**அன்பே அன்பே** (*Anbe Anb*e) 2003 ஆம் ஆண்டில் வெளிவந்த தமிழ்த் திரைப்படம். மணி பாரதியின் இயக்கத்தில் வெளிவந்த இத்திரைப்படத்தில் ஷாம், ஷர்மிலி, விவேக், யுகேந்திரன், எம். என். நம்பியார், மனோரமா, மணிவண்ணன், செந்தில் மற்றும் பலர் நடித்திருந்தனர். இசையமைப்பாளர் பரத்வாச்சு படத்திற்கு இசையமைத்திருந்தார்.
# அன்பே அன்பே

## கதை

ஒரு தாத்தா, மகேந்திர பூபதி (எம். என். நம்பியார்) மற்றும் ஒரு பாட்டி, விஷாலி (மனோரமா) அடங்கிய ஒரு நீட்டிக்கப்பட்ட குடும்பம் கன்னியாகுமரிக்கு அருகில் உள்ள ஒரு பெரிய மாளிகையில், தங்கள் மகன்கள், மகள் மற்றும் பேரக்குழந்தைகளுடன் வாழ்கிறார்கள். அவர்களுக்கு இரண்டு பேரன்கள் உள்ளனர்: சீனு (ஷாம்) மற்றும் சிவன் (யுகேந்திரன்). அவர்கள் இருவரும் குழந்தை பருவத்திலிருந்தே ஒருவருக்கொருவர் வெறுப்பைக் கொண்டுள்ளனர், ஏனெனில் சீனு எப்போதுமே அவர் எதைச் செய்தாலும் அதில் முதலிடம் பிடிப்பார், மேலும் சிவன் பொறாமைப்படுகிறார். விஷாலி (ஷர்மேலி), தம்பதியின் பேத்தி, தன் பெற்றோருடன் நடந்து செல்கிறார். சீனு அவரை காதலிக்கையில் இது உறவினர்களிடையே மேலும் விரிசலை உருவாக்குகிறது. இவை அனைத்தும் பெரியவர்கள் தங்களுக்குள் சண்டையிட வழிவகுக்கிறது, இறுதியாக, சீனு தனது உறவினருக்காக தனது அன்பை தியாகம் செய்தார், நாய் காதலர்களை ஒன்றிணைக்கிறது. முழு குடும்பமும் மகிழ்ச்சியாக வாழ்கிறது.
# அன்பே அன்பே

## நடிகர்கள்

- ஷாம் - சீனுவாக
- ஷர்மிலி- விசாலி
- விவேக் - சீனுவின் மாமாவாக
- யுகேந்திரன்- சிவனாக
- எம். என். நம்பியார் - மகேந்திர பூபதியாக
- மனோரமா - விஷாலியாக
- மணிவண்ணன்
- செந்தில்- புண்ணியகோடியாக
- தலைவாசல் விஜய், சீனுவின் தந்தையாக
- பூவிலங்கு மோகன்- சிவனின் தந்தையாக
- சிந்து ஒரு வேலைக்காரியாக
- சந்தோஷி- ரம்யாவாக
- வனிதா கிருஷ்ணச்சந்திரன்- விஷாலியின் தாயாக
- நித்யா ரவீந்திரன்- சிவகாமியாக
- ஜானவி- சிவனின் தாயாக
- கத்தரிக்கோல் மனோகர்- பிச்சைக்காரனாக
- மோகன் வி. ராமன்- விஷாலியின் தந்தையாக
- எம். எஸ். பாஸ்கர் - ரம்யாவின் தந்தையாக
- சாப்ளின் பாலு ஒரு பில் கொக்கி கொண்ட மனிதர்
- போண்டா மணி- கதவைச் சுமக்கும் மனிதனாக
- ரம்யா கிருஷ்ணன்- "வாஸ்து சாஸ்திரம்" பாடலில் நடனக் கலைஞராக
# அன்பே அன்பே

## உற்பத்தி

மணிரத்னம் , சரண் மற்றும் வசந்த் ஆகியோரிடம் உதவியாளராக பணியாற்றிய மணிபாரதி, ஏவிஎம் புரொடக்ஷன்ஸ் நிறுவனத்திற்காக ஒரு காதல் கதையை தயாரிப்பதாக அறிவித்தார் . ஆரம்பத்தில் ரோமியோ ஜூலியட் என்று பெயரிடப்பட்ட முக்கியக் கதாபாத்திரத்தில் நடிக்க ஷாம் ஒப்பந்தம் செய்யப்பட்டார் . இந்த திரைப்படத்திற்காக நடிகை பிரியாமணியை அணுகினார், ஆனால் அவர் அந்த வாய்ப்பை நிராகரித்தார், அதாவது முக்கியக் கதாபாத்திரத்தில் நடிக்க ஷர்மேலி கையெழுத்திட்டார். கணினிப் பட்டப்படிப்பு படித்துக்கொண்டிருந்த ஷாமிலி, இந்தப் படத்தில் கையெழுத்திடுவதற்கு முன்பு ஆசை ஆசை மற்றும் தெலுங்குப் படமான தாரக் ஆகியவற்றில் கையெழுத்திட்டார்.
# அன்பே அன்பே

## பாடல்கள்

இத்திரைப்படத்திற்கு பரத்வாஜ் இசையமைத்தார். கவிஞர்கள் வாலி, பழனிபாரதி, கலைக்குமார், நா. முத்துக்குமார், கபிலன் ஆகியோரின் பாடல்களுக்கு பரத்வாஜ் இசையமைத்திருந்தார்.  
| 1 | "அன்பே அன்பே" | ஹரிஹரன், சாதனா சர்கம் | வாலி |  |
| --- | --- | --- | --- | --- |
| 2 | "இதுதான் சந்தோசமா" | எஸ். பி. பாலசுப்பிரமணியம் | பழனிபாரதி |  |
| 3 | "மலையாள கரையோரம்" | கார்த்திக் | கபிலன் |  |
| 4 | "ரெட்டை சடை ராக்கம்மா" | டி. எல். மகராஜன், மாணிக்க விநாயகம், சுவர்ணலதா, ஸ்ரீநிவாஸ், மனோரமா | கலைக்குமார் |  |
| 5 | "ரூபா நோட்டில்" | கே. கே, அனுராதா ஸ்ரீராம் | வாலி |  |
| 6 | "வாஸ்து சாஸ்திரம்" | மால்குடி சுபா, எஸ். பி. பாலசுப்பிரமணியம் | நா. முத்துக்குமார் | } |
# தொடக்கப் பள்ளி (தமிழ்நாடு)

தமிழ்நாட்டில் ஒன்று முதல் ஐந்தாம் வகுப்பு வரை மட்டும் உள்ள பள்ளிகள் தொடக்கப் பள்ளிகள் அல்லது ஆரம்பப் பள்ளிகள் என்று அழைக்கப்படுகின்றன. இவைகளில் அரசுப் பள்ளிகள், அரசு உதவிபெறும் பள்ளிகள் மற்றும் தனியார் பள்ளிகள் போன்றவை உள்ளன. இப்பள்ளிகளில் இடைநிலை ஆசிரியப் பயிற்சிக்கான பட்டயப் படிப்பு படித்துத் தேர்ச்சி பெற்றவர்கள் மற்றும் இளங்கலைப் பட்டத்துடன் பட்டயப் படிப்பு முடித்தவர்கள் இடைநிலை ஆசிரியர்களாகப் பணியமர்த்தப்படுகின்றனர்.
# நடுநிலைப் பள்ளி (தமிழ்நாடு)

தமிழ்நாட்டில் ஒன்று முதல் எட்டாம் வகுப்பு வரை மட்டும் உள்ள பள்ளிகள் நடுநிலைப் பள்ளிகள் என்று அழைக்கப்படுகின்றன. இவைகளில் அரசுப் பள்ளிகள், அரசு உதவி பெறும் பள்ளிகள் மற்றும் தனியார் பள்ளிகள் போன்றவை உள்ளன. இப்பள்ளிகளில் இடைநிலை ஆசிரியப் பயிற்சிக்கான பட்டயப் படிப்பு படித்துத் தேர்ச்சி பெற்றவர்கள் இடைநிலை ஆசிரியர்களாகவும், கல்வியியல் பட்டப்படிப்பில் தேர்ச்சி பெற்றவர்கள் பட்டதாரி ஆசிரியர்களாகவும் பணியமர்த்தப்பட்டுள்ளனர்.இடைநிலை ஆசிரியராக இருந்து பட்டதாரி ஆசிரியராக பதவி உயர்வு பெற்றவர்களும் பணிபுரிந்து வருகின்றனர்.
# உயர்நிலைப் பள்ளி (தமிழ்நாடு)

தமிழ்நாட்டில் ஆறு முதல் பத்தாம் வகுப்பு வரை மட்டும் உள்ள பள்ளிகள் **உயர்நிலைப் பள்ளிகள்** என்று அழைக்கப்படுகின்றன. இவைகளில் அரசுப் பள்ளிகள், அரசு உதவி பெறும் பள்ளிகள் மற்றும் தனியார் பள்ளிகள் போன்றவை உள்ளன. இப்பள்ளிகளில் இடைநிலை ஆசிரியப் பயிற்சிக்கான பட்டயப் படிப்பு படித்துத் தேர்ச்சி பெற்றவர்கள் இடைநிலை ஆசிரியர்களாக ஆறு முதல் எட்டாம் வகுப்பு வரையுள்ள பாடப்பிரிவுகளுக்கும், இளநிலைப் பட்டத்துடன் கல்வியியல் பட்டப்படிப்பில் தேர்ச்சி பெற்றவர்கள் பட்டதாரி ஆசிரியர்களாக ஆறு முதல் பத்தாம் வகுப்பு வரை பாடப்பிரிவுகளுக்கேற்ப பணியமர்த்தப்பட்டுள்ளனர்.
# அரசுப் பள்ளி (தமிழ்நாடு)

தமிழ்நாடு அரசின் கல்வித்துறையின் நிர்வாகத்தில் இயங்கும் பள்ளிகள் மற்றும் தமிழ்நாடு அரசின் உள்ளாட்சி அமைப்புகளான மாநகராட்சி, நகராட்சி, ஊராட்சி ஒன்றியங்கள் போன்றவற்றின் கட்டுப்பாட்டிலும் கல்வித்துறையின் நிர்வாகத்திலும் இயங்கும் பள்ளிகள் அரசுப் பள்ளிகள் என்று அழைக்கப்படுகின்றன.  
2025 சனவரி மாத நிலவரப்படி தமிழ்நாட்டில் 37554 அரசுப் பள்ளிகளில், 5275203 மாணவ, மாணவிகள் கல்வி கற்கின்றனர். இந்த அரசுப் பள்ளிகளில் 225400 ஆசிரியர்களும், 14709 அலுவலர்களும் பணியாற்றுகின்றனர்.
# அரசு உதவி பெறும் பள்ளிகள் (தமிழ்நாடு)

வணிக நோக்கமில்லாத பதிவு செய்யப்பட்ட சங்கம், அறக்கட்டளை போன்ற தனியார் அமைப்புகளின் கீழுள்ள நிர்வாகத்தில் தமிழ்நாடு அரசின் கல்வித்துறையின் கட்டுப்பாட்டில் இயங்கும் பள்ளிகள் அரசு உதவி பெறும் பள்ளிகள் என்று அழைக்கப்படுகின்றன. இங்கு பணியாற்றும் ஆசிரியர்களுக்கு தமிழ்நாடு அரசுப் பள்ளிகள் ஆசிரியர்களுக்கு வழங்குவதைப் போல் தமிழ்நாடு அரசு கல்வித்துறையின் வழியாக சம்பளம் மற்றும் இதர சலுகைகள் வழங்கப்படுகின்றன.
# சிரிப்பு

**சிரிப்பு** (*Laughter*) என்பது மனிதனோடு கூடப்பிறந்த ஓர் உணர்வின் வெளிப்பாடு. இது ஓர் ஆரோக்கியமான மனிதனிடமிருந்து பல விதமான சந்தர்ப்பங்களிலும் இயல்பாக வெளிப்படக்கூடிய ஒன்று. சிரிப்பு மனதையும், உடலையும் வலிமைப்படுத்தி புத்துணர்வுடன் வைத்திருக்கும் என மருத்துவர்கள் கண்டறிந்துள்ளார்கள். சிரிக்கும் போது உடலில் 300 தசைகள் அசைகின்றன. உடலிலும், மனதிலும் உள்ள அழுத்தங்களும், கவலைகளும் வெளியேறுகின்றன. குறிப்பாக முகத்திலுள்ள தசைகளும், நெஞ்சுத் தசைகளும் பலம் பெற்று ஆரோக்கியத்தைத் தருகின்றன. சிரிக்கும் போது ஆழமாக மூச்சை இழுக்க முடிவதால் உடல் கூடிய ஒக்சிசனை உள்வாங்கிக் கொள்கிறது. நோயெதிர்ப்புச் சக்தி உடலில் அதிகரிக்கிறது. மூளை அதிகமான சந்தோச ஓர்மோன்களை உடலுக்குள் தெளிக்கிறது. ஆனாலும் வாழ்க்கையின் மீதுள்ள ஆர்வம் காரணமாக ஒரு நாளில் குழந்தைகள் சராசரியாக 400 தடவைகள் சிரிக்கும் போது பெற்றோர்கள் 15 தடவைகள் மட்டுமே சிரிக்கிறார்கள் என்பது கணிக்கப் பெற்றுள்ளது.  
சிரிப்பு என்பது மாந்தர்களிடம் மட்டுமல்லாமல், மிருகங்களிடமும் காணப்படுகிறது.  
பலர் குழுமியுள்ள இடத்தில் ஒருவர் சிரித்தால் அதைப் பார்த்து பலர் சிரிக்க வாய்ப்புண்டாகும். வாய்விட்டுச் சிரித்தால் இரத்த ஓட்டம் சீராகி உடல் நலத்திற்கு நன்மை விளைவிக்கும். பல பெருநகரங்களில் தற்போது பலர் ஒன்றுகூடிச் சிரிப்பதை ஒரு வகையான பயிற்சியாக மேற்கொண்டுள்ளனர்.  
"சிரிப்பு" என்பது பல வித ஒலிகளுடன் மகிழ்ச்சியை தெரிவிப்பதாகும். இது நகைச்சுவையைக் கூறும் போதோ அல்லது கேட்ட போதோ வாய்விட்டுச் சிரித்து மகிழ்ச்சியை வெளிப்படையாகக் காட்டுவதாகும்.
# சிரிப்பு

## அச்சிதழ்களில் சிரிப்பு

வார, மாதம் என வெளிவரும் பருவ இதழ்களில் படிப்பவர்களுக்கு மகிழ்ச்சியூட்டுவதற்காகவும், அந்த மகிழ்ச்சியுடன் அவர்களை சிந்திக்க வைக்கவும் சிரிப்புகள் வெளியிடப்படுகின்றன. சில நாளிதழ்களிலும் கூட சிரிப்புகள் வெளியிடப்படுகின்றன. மனிதன் எப்போதும் கடுமையான செய்திகளைப் படிக்கவும் சிந்திக்கவும் விரும்புவதில்லை. சில தகவல்களை நகைச்சுவையோடு பார்க்கவும் படிக்கவும் விரும்புகிறான். சிரிப்புகள் சிரிக்க மட்டுமில்லாமல் சிந்திக்கவும் வைக்கின்ற வகையில் எழுதும் எழுத்தாளர்கள் நகைச்சுவை எழுத்தாளர்கள் என்று அழைக்கப்படுகின்றனர்.
# சிரிப்பு

## சிரிப்பின் வகைகள் சில

- அசட்டுச் சிரிப்பு
- ஆணவச் சிரிப்பு
- ஏளனச் சிரிப்பு
- சாகசச் சிரிப்பு
- நையாண்டிச் சிரிப்பு
- புன்சிரிப்பு (புன்னகை)
# சிரிப்பு

## புன்னகை

**புன்னகை** என்பது எந்தவிதமான ஓசையையும் செய்யாமல் உள்ளத்தில் ஏற்படும் மகிழ்ச்சியை முகத்தில் காண்பிக்கும் ஓர் உணர்ச்சியின் வெளிப்பாடாகும். உலகம் முழுதும் உள்ள மக்கள், புன்னகை என்பதனை, மனத்தில் உள்ள மகிழ்ச்சியை வெளிப்படத்தும் ஒரு சாதனமாகவே கருதுகிறார்கள். மனதில் உள்ள மகிழ்ச்சியானது புன்னகையின் வடிவில் தானாகவே வெளிவருகிறது. சில சமயம் புன்னகையானது கண்களிலும் கண்களைச் சுற்றியுள்ள பகுதிகளிலும் காணப்படுகிறது. புன்னகை வருவதற்கு முக்கிய காரணம் உள்ளத்தில் ஏற்படும் மகிழ்ச்சியே.  
விலங்குகள் பல்லைக்காட்டும் போது அது சிரிப்பதாக நமக்குத் தோன்றுகிறது. ஆனால் அதுவே மற்றவர்களை பயமுறுத்துவதற்காகவும், தாழ்படிந்து போவதற்கான அறிகுறியும் ஆகும். மேலும் அதுவே பயத்தின் அறிகுறியாகவும் இருக்கலாம்.
# சிரிப்பு

## சிரிப்பு பற்றிய மருத்துவக் குறிப்புகள்

- தினமும் கொஞ்ச நேரம் குழந்தைகள் மனம் விட்டுச் சிரித்தால் அவர்கள் ஆரோக்கியமாக வளர்வார்கள்.
- சிரிப்பு மனதை வலிமைப்படுத்தி புத்துணர்வுடன் வைத்திருக்கும்.
- தினமும் அரை மணி நேரம் மனம் விட்டுச் சிரித்தால் மாரடைப்பை வருவிக்கும் மன அழுத்த வளரூக்கிகளும், அதன் மூலக்கூறுகளும் பெருமளவு குறைந்து உடல் ஆரோக்கியமடையும். (அரைமணி நேரம் சிரிப்பது எப்படி என யோசிப்பவர்களுக்கு, அரைமணி நேரம் சிரிப்பது ஒன்றும் கடினமான காரியம் அல்ல. ஏதேனும் ஒரு நகைச்சுவைப் படத்தை அரைமணி நேரம் பார்த்தாலே போதும் என வழிமுறையும் சொல்லியுள்ளார்கள்).
# சிரிப்பு

## சிரிப்பின் வரலாறு

புன்னகை என்பது அச்சத்தின் அறிகுறி என்று பல உயிரியல் அறிஞர்கள் கருதினர். பல்லாயிரம் ஆண்டுகளுக்கு முன்பு குரங்குகளும், மனிதக்குரங்குகளும் தாங்கள் யாருக்கும் தீங்கிழைக்காதவர்கள் என்பதனை தங்களின் பல்லைக்காட்டி நம் முன்னோர்களுக்குத் தெரிவித்தன. ஒவ்வொரு உயிரனமும் சிரிப்பை விதவிதமாக வெளிப்படுத்தி வந்துள்ளன. குறிப்பாக, மனிதர்கள் தங்களது மகிழ்ச்சியை புன்னகையாகவும், புன்முறுவலாகவும், முகமலர்ச்சியாகவும், இன்முகம் காட்டியும் தெரிவிக்கிறார்கள்.  
சிலர் சிரிக்கும் போது தங்களது மகிழ்ச்சியை புன்னகையாக உதட்டின் மூலமாக தெரியப்படுத்துவர். சிலர் பற்கள் வெளியே தெரியும்படி சிரித்து தெரியப்படுத்துவர். முகத்தில் தெரியும் வெளிப்பாடு, அன்பு, மகிழ்ச்சி, செருக்கு, இறுமாப்பு, தற்பெருமை, அகம்பாவம், அவமதிப்பு, புறக்கணிப்பு, வெறுப்பு முதலிய உணர்ச்சிகளை எல்லோரும் அறியும் வண்ணம் வெளிப்படுத்தும். இதில் அன்பு கலந்த மகிழ்ச்சியைத் தெரியப்படுத்தும் ஓர் உணர்ச்சியின் வடிவமே நமக்கு உதட்டில் புன்னகையாக வெளிப்படுகிறது.
# மக்பெத்

பொதுவாக ***மக்பெத்* ** என அழைக்கப்படும் ***த ட்ரேஜடி ஆஃப் மக்பெத்* ** என்பது வில்லியம் ஷேக்ஸ்பியரின் நாடகமாகும். அது மன்னரைக் கொலைச் செய்தல் மற்றும் அதன் விளைவு ஆகியவற்றைப் பற்றிய நாடகமாகும். இது ஷேக்ஸ்பியரின் சிறிய துன்பியல் படைப்பாகும். அது 1603 மற்றும் 1607 ஆம் ஆண்டுகளுக்கு இடைப்பட்ட காலத்தில் எழுதப்பட்டதென நம்பப்படுகிறது. சைமன் ஃபோர்மன் (Simon Forman) க்ளோப் தியேட்டரில் இது போன்ற நாடகத்தைப் பார்த்ததாகப் பதிவு செய்ததன் மூலம் இந்த நாடகம் நிகழ்த்தப்பட்டதற்கான பழைய சான்று 1611 ஆம் ஆண்டு ஏப்ரலில் கிடைக்கிறது. அது ஃபோலியோ ஆஃப் என்று 1623 ஆம் ஆண்டில் வெளியிடப்பட்டுள்ளது. இது ஒரு குறிப்பிட்ட நிகழ்ச்சிக்கான அழைப்புப் புத்தகத்திலிருந்து வந்திருக்கலாம்.  
துன்பியலுக்கான ஷேக்ஸ்பியரின் ஆதாரங்கள், ஷேக்ஸ்பியர் மற்றும் அவரது சமகாலத்தவர்களிடையே பிரபலமான, இங்கிலாந்து, ஸ்காட்லாந்து மற்றும் அயர்லாந்தின் வரலாறுப் புத்தகமான *ஹோலின்ஷெட்'ஸ் க்ரானிக்கில்ஸ்* (1587) (Holinshed's Chronicles)என்னும் புத்தகத்தில் உள்ள, **மக்பெத்**, மக்டஃப் மற்றும் டங்கன் ஆகியவற்றின் சான்றுகளாகும்.
அரங்கிற்குப் பின்புல உலகில், சிலர் இந்த நாடகம் சபிக்கப்பட்டது என்றும் அது பிரபலமாகாது எனவும், அல்லது அது *ஸ்காட்லாந்து நாடகம்* எனவும் நம்பினர்.  
நூற்றாண்டுகளாக, இந்த நாடகம் மக்பெத் மற்றும் லேடி மக்பெத் கதாப்பாத்திரத்தில் நடிக்க மிகப் பெரிய நடிகர்களில் சிலரைக் கவர்ந்தது. இந்த நாடகம் திரைப்படமாகவும் தொலைக்காட்சி நிகழ்ச்சியாகவும், ஓப்பெராவாகவும், நாவல்களாகவும், நகைச்சுவைப் புத்தகங்களாகவும் இன்னும் பிற ஊடக வடிவங்களிலும் தழுவிப் படைக்கப்பட்டது.
# மக்பெத்

## கதாப்பாத்திரங்கள்

- **டங்கன்** – ஸ்காட்லாந்து மன்னர்
- **மால்கம்** – டங்கனின் மூத்த மகன்
- **டோனல்பெயின்** – டங்கனின் இளைய மகன்
- **மக்பெத்** – டங்கன் மன்னன் இராணுவத்தில் ஒரு ஜெனரல், முதலில் க்ளெயிம்ஸின் தானேவாகவும் பின்னர் கவ்டாரின் தானேவாகவும் பின்னர் ஸ்காட்லாந்து மன்னராகவும் இருந்தவர்.
- **லேடி மக்பெத்** – மக்பெத்தின் மனைவி மற்றும் பின்னாளில் ஸ்காட்லாந்தின் அரசி
- **பேங்க்வோ** – மக்பெத்தின் நண்பன் மற்றும் டங்கன் மன்னனின் இராணுவத்தில் ஜெனரல்
- **ஃப்ளீன்ஸ்** – பேங்க்வோவின் மகன்
- **மக்டஃப்** – ஃபைஃபின் தானே
- **லேடி மக்டஃப்** – மக்டஃபின் மனைவி
- **மக்டஃபின் மகன்**  
- **ரோஸ்** , **லென்னாக்ஸ்** , **ஆங்கஸ்** , **மெண்டெயித்** , **கெயித்னெஸ்** – ஸ்காட்லாந்து தானேக்கள்
- **சிவார்டு** – நார்தம்பர்லேண்டின் ஏர்ல், இங்கிலிஷ் படைகளின் ஜெனரல்
- **யங் சிவார்டு** – சிவார்டின் மகன்
- **செய்ட்டன்** – மக்பத்தின் பணியாள் மற்றும் துணையாள்
- **ஹெக்கட்டீ** – விட்ச்க்ராஃப்டின் தலைமை மந்திரவாதி/பெண் கடவுள்
- **மூன்று மந்திரவாதிகள்** – மக்பத் மன்னனாகவும் பேங்க்வொவின் குழந்தைகள் மன்னர்களாகவும் ஆவார்கள் என்று முன்னுரைப்பவர்கள்.
- **மூன்று கொலைகாரர்கள்**
- **காவலாளி (அல்லது தூதுவன்)** – மக்பத்தின் இல்லத்தின் வாயிற்காவலன்
- **ஸ்காட்லாந்து மருத்துவர்** – லேடி மக்பத்தின் மருத்துவர்
- **த ஜெண்டில்வுமன்** – லேடி மக்பெத்தின் கவனிப்பாளர்
# மக்பெத்

## கருப்பொருள்களும் மூலக்கருத்துகளும்

*மக்பத்* ஷேக்ஸ்பியரின் துன்பியல்களில் குறிப்பிட்ட வழிகளில் ஒரு ஒழுங்கற்றவனாவான். இது மிகவும் சுருக்கமானது: *ஒத்தெல்லோ* (Othello) மற்றும் *கிங் லியர்* (King Lea) ஆகியவற்றை விட ஆயிரம் வரிகள் குறைவானது, மேலும் சிறிதளவே *ஹேம்லெட்* (Hamlet) டைப் போன்று நீளத்தில் பாதிக்கும் சிறிதளவே கொண்டதாகும். பெறப்பட்ட பதிப்பானது அதிகமாக வெட்டிச் சுருக்கப்பட்ட மூலம் அல்லது ஒரு வேளை அழைப்புப் புத்தகத்தை அடிப்படையாகக் கொண்டதாக இருக்கலாம் என்ற கருத்தைப் இந்த சுருக்கம் பல விமர்சகர்களுக்கு பரிந்துரைத்துள்ளது. இந்த சுருக்கமானது பிற வழக்கத்திற்கு மாறான அம்சங்களுடனும் தொடர்புடையதாக உள்ளது: "நடிப்புக்காக சுருக்கப்பட்டது" போலத் தோன்றும் முதல் நாடகப் பகுதியின் முதல் காட்சி; ஒப்பீட்டில் மக்பத்தைத் தவிர்த்த பிற கதாப்பாத்திரங்களின் எளிமைத் தன்மை; ஷேக்ஸ்பியரின் பிற துன்பியல் கதாநாயகர்களுடன் ஒப்பிடுகையில் மக்பத்தின் வேறுபட்ட தன்மை.
# மக்பெத்

## கருப்பொருள்களும் மூலக்கருத்துகளும்

### கதாப்பாத்திரத்தின் துன்பியலாக

குறைந்தபட்சம் அலெக்சாண்டர் போப் மற்றும் சாம்வேல் ஜான்சன் ஆகியோரின் நாள்களிலிருந்து நாடகத்தின் பகுப்பாய்வானது, மக்பத்தின் குறிக்கோளைப் பற்றிய கேள்வியையே மையமாகக் கொண்டுள்ளது. பொதுவாக அதிக ஆதிக்கம் செலுத்தும் சிறப்பம்சமாகக் காணப்படுகிறது அது கதாப்பாத்திரத்தை வரையறுப்பதாக உள்ளது. மக்பத் தனது மிக மதிப்பு மிக்க வீரத்திற்காக பெருமை மிக்கவனாக இருந்தாலும் அவன் மிகவும் தீய குணம் படைத்தவன் என்று ஜான்சன் கூறினார். இந்தக் கருத்தானது விமர்சன இலக்கியத்தில் மீண்டும் மீண்டும் வருகிறது. மூன்றாம் ரிச்சர்டு போல, ஆனால் கதாப்பாத்திரத்தின் முரண்பட்ட விதத்தில் மகிழ்ச்சிமிக்க ஆர்வம் தோன்றும் குணத்துடன் மக்பத் தனது விதியான தோல்வியை அடையும் வரையில் இரத்தக் கறையுடனே செல்கிறான். கென்னித் மூயிர் எழுதியது போல, "மக்பத்திற்கு கொலையைப் பற்றிய இயற்சார்வு நிலை இல்லை; அந்தக் கொலையானது மன்னர் பதவியை அடைவதில் தோல்வியடைவதை விட மிகவும் சிறிய பாவமாகத் தோன்றுமாறு ஒரு அதீத குறிக்கோளைக் கொண்டிருக்கிறான். இ.இ. ஸ்டால் போன்ற சில விமர்சகர்கள் இந்த குணாதிசியத்தை, செனேக்கான் அல்லது இடைக்கால மரபிலிருந்து வந்த பின்னமைத்தல் என விளக்குகின்றனர். ஷேக்ஸ்பியரின் ரசிகர்கள் இந்தக் கண்ணோட்டத்தில் வில்லன்கள் முழுவதுமாக கெட்டவர்களாக இருப்பார்கள் என்று எதிர்பார்த்தனர், மேலும் செனேக்கான் பாணி, தீய அரசாட்சி நடத்துவதைத் தடுப்பதோடு, கிட்டத்தட்ட அது அவசியம் என அமைத்தது.  
இன்னும் பிற விமர்சகர்களுக்கு, மக்பத்தின் நோக்கம் பற்றிய கேள்விக்கான பதிலை அறிவது எளிதான காரியமாக இருக்காது. எடுத்துக்காட்டுக்கு ராபர்ட் ப்ரிட்ஜஸ் ஒரு முரண்பாட்டைக் கண்டுணர்ந்தார்: டங்கனின் கொலையானது குற்றம் செய்வதற்கு போதியதாக இருக்க வாய்ப்பில்லை என்றாகும் முன்பே அந்தக் கதாப்பாத்திரம் அது போன்ற ஒரு பயங்கரத்தை வெளிப்படுத்த முடியும். பல விமர்சகர்களுக்கு முதல் நாடகப் பகுதியில் மக்பத்தின் நோக்கங்கள் தெளிவற்றதாகவும் போதாதது போலவும் தோன்றின. ஜான் டோவெர் வில்சன் ஒரு கருத்தைக் கூறினார் ஷேக்ஸ்பியரின் உண்மையான உரையில் கூடுதல் காட்சி அல்லது காட்சிகள் இருந்தன, அதில் கணவனும் மனைவியும் அவர்களது திட்டத்தைப் பற்றி கலந்தாலோசிப்பார்கள். இந்தப் புரிதல் விளக்கமானது முழுவதுமாக நிரூபிக்கக்கூடியதாக இல்லை; இருப்பினும், மக்பத்தின் குறிக்கோளான ஊக்குவிக்கும் பாத்திரமானது உலகளவில் அறியப்பட்டதாகும். அவனது குறிக்கோளால் அவன் செய்த தீய செயல்கள், அவனை தொடர்ந்து அதிகரிக்கும் தீய செயல்களின் சிக்கலில் அவனை சிக்க வைத்தன, அது அவனே பின்வருமாறு உணருமளவிற்கு இருந்தது: “நான் இரத்தத்தில் இருக்கிறேன்/மிக ஆழத்தில் மூழ்கி இருக்கிறேன், நான் இன்னும் இப்பாதையில் தொடர்ந்து செல்ல வேண்டுமா,/இனி இப்பாதையில் செல்வதைப் போலவே திரும்பி மீண்டு செல்வதும் கடினமே.”
# மக்பெத்

## கருப்பொருள்களும் மூலக்கருத்துகளும்

### நீதி அமைப்பின் துன்பியலாக

மக்பத் குறிக்கோளின் அழிவுமிக்க விளைவுகள் அவனோடு மட்டும் நின்றுவிடுவனவாக இல்லை. கிட்டத்தட்ட கொலை நடந்த நேரத்திலிருந்தே, நாடகம் ஸ்காட்லாந்தை, இயற்கை அமைப்புகளின் நேரெதிர் மாற்றங்களால் அதிர்ச்சிக்குள்ளாகும் ஒரு நாடாகவே சித்தரிக்கிறது. ஷேக்ஸ்பியர் ஒரு மிகப் பெரும் இருத்தல் சங்கிலியமைப்புக்கான குறிப்பாக, மனதில் கொண்டிருந்திருக்கலாம் இருப்பினும் நாடகத்தின் சீற்றங்களின் படங்கள் பெரும்பாலும் சிறப்பாக இல்லை. அதனால் அவை புத்தி சார்ந்த வாசிப்புகளை ஆதரிக்கும் வகையில் போதியதாக இல்லை. அவர், மன்னர்களுக்குள்ள தெய்வீக உரிமையைப் பற்றிய ஜேம்ஸின் நம்பிக்கையைப் விரிவாகப் போற்றும் நோக்கத்தையும் கொண்டிருக்கலாம், இருப்பினும் இந்தக் கருதுகோளானது ஹென்றி என். பாலினால் மிகவும் அதிகமாக விரிவாக்கப்பட்டது. அது உலகளவில் ஏற்றுக்கொள்ளப்படவில்லை இருப்பினும், *ஜூலியஸ் சீசரில்* உள்ளது போலவே அரசியல் சூழலில் மகிழ்ச்சியின்மை போன்ற அம்சங்கள், பொருளுலகில் அதிகமாக பிரதிபலிக்கப்பட்டு பெருக்கவும் செய்யப்பட்டது. அதிக முறை சித்தரிக்கப்பட்ட இயற்கை அமைப்பின் நேரெதிர்மாற்றம் தூக்கமாகும். மக்பத்துக்கு “கொலையுண்ட தூக்கம்” இருப்பதாக மக்பத் அறிவிப்பது, சொல்லப்படாமல் லேடி மக்பத்தின் தூக்கத்தில் நடக்கும் குறைபாட்டின் போது பிரதிபலிக்கிறது.  
மக்பத்தின் பொதுவாக ஏற்றுக்கொள்ளப்பட்ட இடைக்கால துன்பியலுக்கு கடன்பட்ட தன்மையானது பெரும்பாலும் குறிப்பாக, நீதி அமைப்பின் அம்சங்களிலான நாடகத்தின் போக்கில் குறிப்பிடத்தக்கதாகக் கருதப்படுகிறது. க்ளின் விக்க்ஹேம், ஒரு வாயிற்காவலாளியைக் கொண்டு கிறிஸ்தவகால நாடகத்தை ஒரு நரக வேதனையுடன் இணைக்கிறார். நாடகத்தில், “ஆச்சாரமான கிறிஸ்தவ துன்பியலின்” நோக்கில், அவ்வப்போது அது ஒப்புக்கொண்டதைக் காட்டிலும் அதிக அளவு சிக்கலான மனோபாவம் உள்ளது என ஹோவார்ட் ஃபெல்பெரின் வாதிடுகிறார்; அவர் இடைக்கால புனித நாடகத்திற்குள்ளமைந்த நாடகங்களுக்கும் இடையே உள்ள தொடர்புகளைக் கண்டறிந்தார்.  
இருபாலரது அம்சம் கொண்ட கருப்பொருள், பெரும்பாலும் குறைபாடு கருப்பொருளின் சிறப்பான அம்சமாகக் கருதப்படுகிறது. இரு பாலருக்கும் பொதுவான பங்குகளை மாற்றிப் பயன்படுத்தியது மிகவும் பிரபலமாக மந்திரவாதிகள் மற்றும் முதல் நாடகப் பகுதியில் லேடி மக்பத் தோன்றுவது போல் அமைக்கப்பட்டது, ஆகியற்றுடன் பெரும்பாலும் தொடர்புடையதாக உள்ளது. இது போன்ற நேரெதிர் மாற்றங்களிலான ஷேக்ஸ்பியரின் இரக்கத்தின் அளவு எவ்வளவாக இருப்பினும், நாடகமானது இயல்பான பால் மதிப்புகளுக்கே திரும்புகிறது அவ்வாறே முடிகிறது. ஜேனட் ஆடல்மேன் போன்ற சில பெண்ணிய உளவியல் பகுப்பாய்வு விமர்சகர்கள் நாடகத்தில் பாலின பங்குகள் ஈடுபடுத்தல் விதத்தை, இயற்கை அமைப்பின் பெரிய கருப்பொருளுடன் தொடர்புடையதாக்குகின்றனர். இந்தக் கருத்தின் அடிப்படையில், மக்பத் அவனது நீதியமைப்பின் வன்முறைக்காக இயற்கையின் சுழற்சியிலிருந்து நீக்கப்பட்டு தண்டிக்கப்படுகிறான் (பெண்ணாக உருவகப்படுத்தப்பட்டது); இயற்கையும் (பிர்னேம் காட்டின் பகுதியில் உள்ளது போல்) நீதியமைப்பின் மீட்டலின் ஒரு பகுதியாகவே உள்ளது.
# மக்பெத்

## கருப்பொருள்களும் மூலக்கருத்துகளும்

### கவிதையியல் துன்பியலாக

இருபதாம் நூற்றாண்டின் முற்பகுதி விமர்சகர்கள் நாடகத்தின் விமர்சனத்தில், பாத்திரத்தின் ஆய்வின் மீது அதிகமாகச் சார்ந்திருத்தலாகக் கருதியவற்றுக்கு எதிராக பதில் வினையளித்தனர். இந்த சார்புத் தன்மையானது அதிகபட்சமாக ஆண்ட்ரியூ செசில் ப்ரேட்லியுடன் (Andrew Cecil Bradley) தொடர்புடையதாகக் கருதப்பட்டாலும், இது ஷேக்ஸியரின் பெண் கதாப்பாத்திரங்களின் நாடகத்திற்கு முந்தைய வாழ்க்கையைப் பற்றிய துல்லியமான, கற்பனைத்தனமானதாகக் கூட இருக்கும் என்ற விளக்கத்தை அளித்த மேரி கவ்டன் க்ளார்க்கின் (Mary Cowden Clarke) காலத்திலேயே தெளிவாக உள்ளது. எடுத்துக்காட்டுக்கு அவர், முதல் நாடகப் பகுதியில் காண்பிக்கப்படும் குழந்தை லேடி மக்பத் ஒரு முட்டாள்தனமான இராணுவ நடவடிக்கையில் இறப்பதாகக் காண்பிக்கப்படுவதைக் கூறுகிறார்.
# மக்பெத்

## கருப்பொருள்களும் மூலக்கருத்துகளும்

### சூனியம் மற்றும் தீமை

நாடகத்தில், மூன்று மந்திரவாதிகள் இருள், குழப்பம் மற்றும் முரண்பாடு ஆகியவற்றைக் குறிக்கின்றனர், அதே நேரம் அவர்களின் பாத்திரம் தூதுவர்களாகவும் சாட்சிகளாகவும் இருக்கிறது. அவர்கள் இருப்பது துரோகத்தையும் துன்பம் நிகழ இருப்பதையும் வெளிப்படுத்துகிறது. ஷேக்ஸ்பியரின் நாளில், மந்திரவாதிகள் கலகக்காரர்களை விட மோசமானவர்களாகக் கருதப்பட்டனர், “மிகவும் பிரபலமான துரோகி மற்றும் கலகக்காரனாக இருக்கக்கூடிய” அவர்கள் அரசியல் துரோகிகள் மட்டுமின்றி, ஆன்மீக துரோகிகளும் ஆவர். அவர்களினால் உருவாகும் குழப்பங்களில் பெரும்பாலும், யதார்த்தத்திற்கும் அதீத சக்தி இயல்புக்கும், நாடகத்தின் எல்லைகளினூடே பயணிக்கத்தக்க அவர்களின் திறனிலிருந்தே உருவாகின்றன. அவர்கள் விதியைக் கட்டுப்படுத்துபவர்களா அல்லது வெறுமென அதன் தூதுவர்களா என்பது தெளிவாகத் தெரியாதபடி அவர்கள் இரு உலகங்களிலுமே ஆழமாக நிலைபெற்றுள்ளனர். அவர்கள் தர்க்கத்தை மீறுகின்றனர், யதார்த்த உலகின் விதிகளுக்கு அவர்கள் உட்பட்டிருக்கவில்லை.
முதல் நாடகப் பகுதியில் மந்திரவாதிகளின் வரிகள்: “வானிலை மோசமானது, மோசமானது குறைவானதே: மூடுபனிக்கும் மாசுபட்ட காற்றுக்கும் இடையே மாறிக்கொண்டிருக்கிறது” என்ற வரிகள், ஒரு குழப்ப உணர்வை உருவாக்குவதன் மூலம் நாடகத்தின் மீதப் பகுதிக்கான ஒரு தொனியை அமைப்பதாகக் அவ்வப்போது கூறப்படுகிறது. உண்மையில், நாடகமானது தீமை நன்மை என்றும் நன்மையானது தீமை என்றும் காண்பிக்கப்படும் விதமான சூழ்நிலைகளால் நிரம்பியுள்ளது. “இரட்டிப்பாக்குங்கள், பணியையும் சிக்கலையும் இரட்டிப்பாக்குங்கள்” (பெரும்பாலும் பொருளை இழக்கும் வகையில் புரிந்துகொள்ளப்படுவது) என்ற வரி, மந்திரவாதிகளின் நோக்கத்தைத் தெளிவாகத் தெரியப்படுத்துகின்றன: அவர்கள் தங்களைச் சுற்றி வாழ்பவர்களுக்கு துன்பத்தை மட்டுமே உருவாக்க முயற்சிக்கின்றனர்.
# மக்பெத்

## கருப்பொருள்களும் மூலக்கருத்துகளும்

### நீதிக்கதையாக

ஜே.ஏ. ப்ரியண்ட் ஜூனியரின் கருத்துப்படி, மக்பத் கதையை ஒரு நீதிக்கதையாகவும் புரிந்துகொள்ள முடியும், குறிப்பாக வேதாகமத்தின் பழைய மற்றும் புதிய ஏற்பாட்டின் பகுதிகளுக்கான நீதிக்கதையாக புரிந்துகொள்ளலாம். ஷேக்ஸ்பியரின் கிறிஸ்தவ கண்ணோட்டத்திலிருந்து:
"அதை ஒருவர் வரலாறாகவோ அல்லது துன்பியலாகவோ எவ்வாறு கருதினாலும், மக்பத் குறிப்பாக ஒரு கிறிஸ்தவன். ஒருவர் ரிச்மண்ட் நோபிள் செய்ததைப் போல, வேதாகம நீதிக்கதைகளைக் காணலாம்; மேலும் ஆராய்கையில், மிஸ் ஜேன் எச். ஜேக் செய்ததைப் போல, ஷேக்ஸ்பியரின் கதைக்கும் பழைய ஏற்பாட்டின் சால் மற்றும் ஜெஸெபெல் கதைகளுக்கும் இடையே உள்ள ஒத்த அம்சங்களை ஆய்வு செய்யலாம்; அல்லது இடைக்கால இறையியல் கண்ணோட்டத்திலிருந்து மக்பத்தின் வீழ்ச்சியின் வளர்ச்சியை டபள்யூ.சி. கர்ரியைப் போல ஆய்வு செய்யலாம்."  
ப்ரியண்ட், டங்கனின் கொலைக்கும் இயேசுவின் கொலைக்கும் ஆழமான ஒத்த அம்சங்கள் உள்ளதா என ஆராய்கிறார், ஆனால் சாதாரணமாகப் பார்க்கும் ஒரு பார்வையாளருக்கு, பிற வேதாகம நீதிக் கருத்துகள் இருப்பது தெளிவாகத் தெரியும். மக்பத்தின் வீழ்ச்சி ஆதியாகமம் 3 இல் உள்ள மனிதனின் வீழ்ச்சியைப் போலவே உள்ளது, மேலும் அவன் மீண்டும் மந்திரவாதிகளிடம் அறிவுரைக்காக வருவது, 1 சாமுவேல் 28 இல் உள்ள சால் மன்னனின் கதையைப் போலவே உள்ளது.  
இதனால் ஷேக்ஸ்பியரின் ரசிகர்கள் ஊக்கமடைந்திருக்கலாம், மேலும் இந்த நாடகத்திற்கும் வேதாகமத்திற்கும் இடையே உள்ள இணையான அம்சங்களைப் பற்றிய மேற்படி விசாரணை, ஷேக்ஸ்பியர் இந்த நாடகத்தினை எழுதியதற்கான நோக்கத்தைப் பற்றிய கருத்துகளையும் வழங்கும்.
# மக்பெத்

## நிகழ்த்துதல் வரலாறு

### ஷேக்ஸ்பியரின் காலம்

ஃபோர்மான் ஆவணத்தில் குறிப்பிடப்பட்டத்தைத் தவிர்த்து, ஷேக்ஸ்பியரின் காலத்தில் நாடகம் நிகழ்த்தப்பட்டதற்கான பதிவுகள் எதுவும் இல்லை. ஸ்காட்லாந்து கருப்பொருளின் காரணமாக இந்த நாடகம் சில நேரங்களில் ஜேம்ஸ் மன்னருக்காக எழுதப்பட்டிருக்கலாம், ஒரு வேளை அறிமுகப்படுத்தப்பட்டிருக்கலாம் எனக் கூறப்பட்டது இருப்பினும், இந்தக் கருத்தை வெளி ஆதாரங்கள் எதுவும் ஆதரிக்கவில்லை. நாடகத்தின் வீரம் மற்றும் அதன் மேடை நிகழ்த்தலின் சில குறிப்பிட்ட அம்சங்கள் (எடுத்துக்காட்டுக்கு, இரவு நேரக் காட்சிகள் அதிகமாக இருந்ததும் வழக்கத்திற்கு மாறாக அதிக எண்ணிக்கையிலான மேடைக்கு வெளியே இருந்து உருவாக்கப்படும் ஒலிகள் சேர்ப்பதும்), இப்போதுள்ள உரையானது உள்ளே நிகழ்த்தப்படுவதற்காக மறு உருவாக்கம் செய்யப்பட்டுள்ளது. ஒருவேளை மன்னரின் ஆட்கள் 1608 ஆம் ஆண்டில் கைப்பற்றிய ப்ளேக்ஃப்ரியார்ஸ் அரங்கத்தில் நிகழ்த்தப்பட்டிருக்கலாம்.
# மக்பெத்

## நிகழ்த்துதல் வரலாறு

### இருபதாம் நூற்றாண்டு முதல் தற்போது வரை
2004 ஆம் ஆண்டில் இந்திய இயக்குநர் விஷால் பரத்வாஜ் மக்பத்தின் திரைப்படத் தழுவலான மக்பூல் என்னும் திரைப்படத்தை உருவாக்கினார். தற்காலத்தில் மும்பை நிழலுகத்தில் நிகழ்வதாக அமைக்கப்பட்டிருந்தது. அதில் இர்ஃபான் கான், தபு, பங்கஜ் கப்பூர், ஓம் பூரி, நசிருதீன் ஷா மற்றும் பியுஷ் மிஷ்ரா ஆகியோர் முக்கிய பாத்திரங்களில் நடித்தனர். அந்தத் திரைப்படம் மிகுந்த பாராட்டுகளைப் பெற்றதோடு விஷால் பரத்வாஜ் மற்றும் இர்ஃபான் கான் இருவரையும் பிரபலமாக்கியது.  
2006 ஆம் ஆண்டில் ஹார்ப்பர் காலின்ஸ் மக்பத் அண்ட் சன் என்னும் புத்தகத்தை ஆஸ்திரேலிய ஆசிரியர் ஜாக்கி ஃப்ரென்ச் மூலம் வெளியிட்டார்.  
2008 ஆம் ஆண்டில் பெகாசஸ் புக்ஸ் நிறுவனம், அமெரிக்க ஆசிரியரான நாடக ஆசிரியரான நோவா லூக்மேன் மூலம் *த ட்ரேஜடி ஆஃப் மக்பத் பார்ட் II* : த சீட் ஆஃப் பேங்க்வோ, என்னும் நாடகத்தை வெளியிட்டது. அது உண்மையான மக்பத்தை விலகிய போது ஆதிக்கம் செலுத்தவும் அதன் பல இடைவெளிகளை நிரப்பவும் முயற்சித்தது.
# மக்பெத்

## குறிப்புதவிகள்

-
-
# குக்கீ

அமெரிக்கா மற்றும் கனடா ஆகிய நாடுகளில் **குக்கீ** என்பது சிறிய தட்டையான பேக் செய்யப்பட்ட ஒரு இனிப்பாகும். இதில் வழக்கமாக பால், மாவு, முட்டை மற்றும் சர்க்கரை ஆகியவை சேர்க்கப்பட்டிருக்கும். வட அமெரிக்காவுக்கு வெளியேயுள்ள ஆங்கிலம் பேசும் அநேக நாடுகளில் இதற்கான பொதுப்பெயர் **பிஸ்கட்** என்பதாகும். ஆனால் பிற நாடுகளில் குக்கீ மற்றும் பிஸ்கட் ஆகிய இரு பெயர்களும் வேறுபட்ட அர்த்தங்களைக் கொண்டிருப்பினும் பல நாடுகளிலும் இரண்டு பெயர்களுமே பயன்படுத்தப்படுகின்றன. ஸ்காட்லாந்தில் குக்கீ என்றால் வெறும் பன்னைக் குறிக்கும், அமெரிக்காவில் **பிஸ்கட்** என்றால் ஸ்கோன் போன்ற விரைவு பிரட்டைக் குறிக்கும்.
# குக்கீ

## பெயர் வரலாறு

இதன் பெயரானது டச்சுச் சொல்லான *koekje* அல்லது *சிறிய கேக்* என்று பொருள்படும் (முறைசாரா) *koekie* என்ற பெயரிலிருந்து வந்தது. இது வட அமெரிக்காவிலுள்ள டச்சு வழியாக ஆங்கில மொழிக்கு வந்தது.
# குக்கீ

## விளக்கம்

குக்கீகள் பெரும்பாலும் முறுகலாக வரும்வரை அல்லது அவை மென்மையாக இருக்கக் கூடியளவுக்கு பேக் செய்யப்படும். ஆனால் சில வகையான குக்கீகள் பேக் செய்யப்படுவதே இல்லை. குக்கீகள் சர்க்கரை, மசாலாக்கள், சாக்லேட்டு, வெண்ணெய், வேர்க்கடலை, பட்டர், பருப்புகள் அல்லது உலர்ந்த பழங்கள் ஆகியவற்றை உள்ளடக்கித் தேவையான பொருட்களைப் பயன்படுத்தி பலவகையான வடிவங்களில் செய்யப்படுகின்றன. குக்கீயின் மென்மைத் தன்மையானது அது எவ்வளவு நேரத்துக்கு பேக் செய்யப்படுகிறது என்பதைச் சார்ந்தது.  
பொதுவாக குக்கீகள் இந்த வழியில் செய்யப்படலாம். குக்கீயானது கேக் மற்றும் பிற இனிப்புச் சேர்க்கப்பட்ட பிரட்டுகளிலிருந்து வந்ததாக இருந்தபோதும் பெரும்பாலும் இதன் அனைத்து வடிவங்களிலும் ஒட்டுந்தன்மைக்கான ஊடகமாக நீர் நீக்கப்பட்டிருக்கும். கேக்குகளிலுள்ள நீரானது முடிந்தளவுக்கு மெல்லியதான அடித்தளத்தை உருவாக்க உதவுகிறது (கேக்குகளில் இது "மாவு, முட்டை மற்றும் பாலின் கலவை" என அழைக்கப்படும்), இது கேக்கின் மென்மைத் தன்மைக்குக் காரணமான நுரைகள் சிறப்பாக உருவாக அனுமதிக்கின்றது. குக்கீயில் ஒட்டுந்தன்மைக்கான ஊடகம் சில வகையான எண்ணெயாக மாறியுள்ளது. வெண்ணெய், முட்டை மஞ்சள் கருக்கள், காய்கறி எண்ணெய்கள் அல்லது பன்றிக்கொழுப்பு எந்த வடிவத்தில் எண்ணெய்கள் இருந்தாலும் அது தண்ணீரை விட கூடுதலான பாகுநிலை கொண்டது. மேலும் அது உயர் வெப்பநிலையில் தண்ணீரைவிட எளிதாக ஆவியாகக் கூடியது. இதனாலேயே தண்ணீருக்குப் பதிலாக வெண்ணெயைப் பயன்படுத்திச் செய்யப்படும் கேக்கை ஓவனிலிருந்து எடுத்த பின்னர் அது கூடுதல் அடர்த்தியாக இருக்கும்.  
பேக் செய்யப்பட்ட கேக்குகளிலுள்ள எண்ணெய்கள் தயாரிப்பு முடிவுற்றுள்ள பொருட்களில் சோடாவாக செயல்படுவதில்லை. அவை கலவையை ஆவியாக்கி தடிப்பாக்குவதை விட விடுவிக்கப்படும் வாயுக்களின் நுரைகளை தெவிட்டுநிலையடைய வைக்கின்றன. முட்டைகளைச் சேர்த்தால் மற்றும் பேக்கிங் தூளை வெப்பமாக்குவதால் காபனீரொக்சைட்டு விடுவிக்கப்பட்டால் அந்த வாயுக்களில் குறைந்தளவான நீர் முட்டைகளிலிருந்து வந்திருக்கலாம். இந்த தெவிட்டுநிலையானது குக்கீயின் அமைப்புரீதியான விரும்பப்படும் அம்சத்தை உருவாக்குகிறது. உண்மையில் அனைத்தும் பொரித்த உணவுகளிலும் புதையாத அளவான ஒரு ஈரப்பதமுடன் (எண்ணெய் எனப்படுகிறது) முறுகல்தன்மை தெவிட்டுநிலையடைகிறது.
# குக்கீ

## வரலாறு

பயணத்துடன் பெருமளவில் தொடர்புபடுவதால் பேக்கிங்கை ஆவணப்படுத்துகின்ற காலகட்டத்திலிருந்தே குக்கீ-போன்ற கடினமான வேஃபர்கள் அதில் ஒரு பகுதியாக இருந்துள்ளன. ஆனால் நவீன தரநிலைகளால் குக்கீகள் எனக் கருதப்படும் அளவுக்கு அவை இனிப்பாக இருக்கவில்லை.  
கி.பி 7 ஆம் நூற்றாண்டில் பெர்சியா பகுதியில் குறிப்பிடத்தக்க அளவுக்கு சர்க்கரையின் பயன்பாடு சாதாரணமாகிய பின்னர் அங்கேயே குக்கீகள் தோன்றியிருக்க வேண்டும் எனக்கருதப்படுகிறது. அவை பின்னர் ஸ்பெயினின் முஸ்லிம் வெற்றிப்பேற்றினூடாக ஐரோப்பாவுக்குப் பரவின. 14 ஆம் நூற்றாண்டில் இருந்து ஐரோப்பா முழுவதுமே அரச சமையலிலிருந்து சாலையோர விற்பனையாளர்கள் வரையான அனைத்து நிலை சமூகங்களிடையேயும் சாதாரணமாகிவிட்டன.  
அந்த நேரத்தில் உலகளாவிய பயணமானது பரவலடைந்ததுடன் வரலாறு முழுவதும் பயன்படுத்தப்பட்ட பயணக் கேக்குகளை ஒத்த நவீனமயமான குக்கீகள், அதன்பின் இயற்கையாகவே பயணத் துணையாகின. குறிப்பாக நன்கு பயணப்பட்டு ஒவ்வொரு கண்டத்திலும் ஒரேமாதிரியான பெயர்களாலேயே நன்கு பிரபலமான ஆரம்பகால குக்கிகளில் ஒன்று ஜம்பிள் ஆகும். இது ஒப்பீட்டளவில் கடினமானது. பருப்புகள், இனிப்பூட்டி மற்றும் தண்ணீர் ஆகியவற்றிலிருந்தே பெரும்பாலும் தயாரிக்கப்பட்டது.  
"koekje" என்ற பெயரானது டச்சு வருகையுடன் அமெரிக்காவை அடைந்திருந்தபோதும் குக்கீகள் ஆங்கிலக் குடியேற்றத்தின் ஆரம்பகாலத்தில் (1600களில்) வந்தன. இது "குக்கீ" அல்லது **குக்கி** என்று ஆங்கில உச்சரிப்பைக் கொண்டிருந்தன. ஆரம்பகாலத்தில் பிரபலமாகியிருந்த அமெரிக்கன் குக்கீகளில் மக்கரூன், ஜிஞ்சல்பிரட் குக்கீகள் மற்றும் பல்வேறுவகையான ஜம்பிள்களும் அடங்கும்.  
வெண்ணெய் மற்றும் சர்க்கரை ஆகியன கலந்த கிரீமால் புதிய பாணியில் செய்யப்பட்ட மிகச் சாதாரணமான நவீன குக்கீயானது 18 ஆம் நூற்றாண்டுவரை பொதுவான ஒன்றாக இருக்கவில்லை.
# குக்கீ

## குக்கீகளை வகைப்படுத்தல்

குக்கீகள் எவ்வாறு உருவாக்கப்பட்டன என்பதன் அடிப்படையிலேயே பரவலாக வகைப்படுத்தப்படுகின்றன. இதில் குறைந்தது பின்வரும் வகைகள் உள்ளடங்கியிருக்கின்றன:  
- *துளி (ட்ராப்) குக்கீகள்* ஒப்பீட்டளவில் மென்மையான மாக்கலவையிலிருந்து செய்யப்படுகின்றன. அது கரண்டியில் நிரப்பி எடுக்கப்பட்டு பேக்கிங் தாளின்மீது துளியாக விழ விடப்படும். பேக் செய்யப்படும்போது திட்டாகக் காணப்படும். மாக்கலவையானது பரவி தட்டையாகும். சாக்கலேட் சீவல் குக்கீகள் (சுங்க மாளிகை குக்கீகள்), ஓட்மீல் (அல்லது ஓட்மீல் உலர் திராட்சை) குக்கீகள் மற்றும் பாறை (ராக்) கேக்குகள் ஆகியவை துளி குக்கீகளின் பிரபலமானவை.
- *குளிர்சாதன குக்கீகள்* விறைப்பான மாக்கலவையிலிருந்து தயாரிக்கப்படுகின்றன. அதை மேலும் விறைப்பாக்குவதற்கு குளிரூட்டப்படுகிறது. மாக்கலவை பொதுவாக உருளைகள் போல ஆக்கப்பட்டு பேக் செய்வதற்கு முன்னர் வட்ட குக்கீகளாக வெட்டப்படுகின்றன.
- *அச்சிலிடப்பட்ட குக்கீகளும்* விறைப்பான மாக்கலவையிலிருந்து தயாரிக்கப்படுகின்றன. பேக் செய்வதற்கு முன்னர் அவை அச்சிலிட்டு உருண்டைகள் ஆக்கப்படுகின்றன அல்லது கைகளால் குக்கீ வடிவங்கள் ஆக்கப்படுகின்றன. ஸ்னிக்கர்டூடில்கள் மற்றும் வேர்க்கடலை வெண்ணெய் குக்கீகள் ஆகியவை அச்சிலிடப்படும் குக்கீகளுக்கு எடுத்துக்காட்டுகளாகும்.
- *உருளை குக்கீகள்* விறைப்பான மாக்கலவையிலிருந்து தயாரிக்கப்படுகின்றன. இது உருட்டப்பட்டு குக்கீ நறுக்கியைப் பயன்படுத்தி வடிவங்களாக வெட்டப்படுகின்றது. இதற்கு ஜிஞ்சர்பிரட் பிஸ்கட்டுகள் ஒரு எடுத்துக்காட்டாகும்.
- *அழுத்தப்பட்ட குக்கீகள்* மென்மையான மாக்கலவையிலிருந்து தயாரிக்கப்படுகின்றன. பேக் செய்வதற்கு முன்னர் குக்கீ அழுத்தியிலிருந்து வேறுபட்ட அலங்கார வடிவங்களில் பிதுக்கப்படுகின்றது. ஸ்பிரிட்ஸ்ஜ்பாக் என்பது அழுத்தப்பட்ட குக்கீக்கு ஒரு எடுத்துக்காட்டாகும்.
- *பட்டி (பார்) குக்கீகள்* மாவு, முட்டை மற்றும் பாலின் கலவையை அல்லது பிற பொருட்களைக் கொண்டது. இவை தட்டம் ஒன்றுக்குள் ஊற்றப்படும் அல்லது அழுத்தப்படும் (சிலவேளைகளில் பல அடுக்குகளில்) பேக் செய்யப்பட்ட பின்னர் குக்கீ-அளவில் துண்டுகளாக வெட்டப்படும். பிரவுனீஸ் மாவு, முட்டை மற்றும் பாலின் கலவை வகைக் பட்டி குக்கீக்கு எடுத்துக்காட்டாகும், அதே சமயம் ரைஸ் கிரிஸ்பீ இனிப்புகளும் பட்டி குக்கீக்கு எடுத்துக்காட்டுகளாகும். ஆனால் அதை பேக் செய்யவேண்டியதில்லை. சில சமயம் அது தானியப் பட்டியை ஒத்தது. பிரித்தானிய ஆங்கிலத்தில் பட்டி குக்கீகள் "ட்ரே பேக்ஸ்" எனப்படுகின்றன.
- *சாண்ட்விச் குக்கீகள்* உருளை அல்லது அழுத்தப்பட்ட குக்கீகளாகும். அவை இனிப்பூட்டி சேர்க்கப்பட்டு ஒரு சாண்ட்விச் போல ஒன்றாக்கப்படுகின்றன. மார்ஷ்மல்லோ, ஜாம் அல்லது ஐசிங் கொண்டு அவை நிரப்பப்படலாம். வனிலா ஐசிங் கொண்டு நிரப்பப்பட்ட இரண்டு சாக்கலேட் குக்கீகளாலான ஒரியோ குக்கீ இதற்கு எடுத்துக்காட்டாகும்.  
குக்கீகளையும் ஐசிங் கொண்டு குறிப்பாக சாக்லேட் கொண்டு அலங்கரித்து இனிப்புவகையை ஒத்த தோற்றமுள்ளதாக மாற்றலாம்.
# குக்கீ

## இங்கிலாந்திலுள்ள பிஸ்கட்டுகள் (குக்கீகள்)

பிஸ்கட்டின் (குக்கீ) அடிப்படைச் செய்முறையில் மாவு, கொழுப்பு (பெரும்பாலும் பன்றிக்கொழுப்பு), பேக்கிங் தூள் அல்லது சோடா, பால் (தயிர் அல்லது பால்) மற்றும் சர்க்கரை ஆகியவை உள்ளடங்கும். பொதுவானச் சுவை மாற்றங்களுக்கு பால்கட்டி (சீஸ்) அல்லது பிற பால்பொருட்கள் போன்ற பொருளுடன் சர்க்கரை மாற்றாக பயன்படுத்தப்படலாம். ஷார்ட்பிரட் என்பது ஐக்கிய இராஜ்ஜியத்திலுள்ள பிரபலமான பிஸ்கட்டாகும்.  
குக்கீயை விபரிக்க பிஸ்கட் என்ற சொல் பயன்படுத்துவதானது விவாதத்துக்குக் காரணமாகியுள்ளது. ஆங்கிலத்தில் (ஐக்கிய இராஜ்ஜியம்) 'பிஸ்கட்' மற்றும் 'குக்கீ' என்ற இரண்டு சொற்களுமே ஒரே உணவு வகையைக் குறிப்பதற்கு அல்லாமல் இரண்டு வேறுபட்ட வகைப்படுதல்களாகப் பார்க்கப்படுகின்றன.  
இங்கிலாந்தில் குக்கீ என்ற சொல் சாக்லேட் சில்லு (சிப்) குக்கீகளை அல்லது ஒரு வேறுபாட்டை (எ.கா ஓட்ஸைக் கொண்டுள்ள ஸ்மார்ட்டீஸ் குக்கீகள்) மட்டுமே குறிக்கிறது.
# குக்கீ

## மேலும் பார்க்க

### குக்கீ வகைகள்

- பேர்கர் குக்கீகள்
- பிஸ்கொட்டி
- ஓரியோ
- சிப்ஸ் அஹோய்!
- சிப்ஸ் டியூலக்ஸ்
- ஸ்பிரிஞ்சர்லி
- சாக்லேட் சில்லு குக்கீ
- கறுப்பு வெள்ளைக் குக்கீ  
- ரெயின்போ குக்கீ
- ஃபார்ச்சூன் குக்கீ
- ஸ்னிக்கர்டூடில்
- வேர்க்கடலை வெண்ணெய் குக்கீ
- டிம் டாம்
- ஷார்ட்பிரெட்
- வால்க்கர்ஸ் ஷார்ட்பிரெட்
- வியன்னா ஃபிங்கர்ஸ்
# குக்கீ

## மேலும் பார்க்க

### குக்கீ தொடர்பானவை

- குக்கீ பூங்கொத்துகள்
- குக்கீ நறுக்கி (கட்டர்)
- குக்கீ அலங்கரித்தல்
- குக்கீ பரிமாற்றம்
- குக்கீ மான்ஸ்டர்
- கேர்ல் ஸ்கவுட் குக்கீகள்
- திருமதி. ஃபீல்ட்ஸ்
# குக்கீ

## மேலும் பார்க்க

### இதேபோன்ற இனிப்புகள்

- கேக்
- பேஸ்ட்ரி
- ரொசெட்
- ஏஞ்சல் விங்ஸ் (chruściki)
- புனல் கேக்
# பறப்பியல்

**பறப்பியல்** என்பது வானூர்தியின் வடிவமைப்பு, உருவாக்கம், உற்பத்தி, செயல்பாடு மற்றும் பயன்பாடு ஆகியவற்றின் ஒட்டுமொத்தக் குறியீட்டுச் சொல்லாடலாகும், குறிப்பாக காற்றை விட கனமான வானூர்திகளைப் பற்றியது.
# பறப்பியல்

## குடிசார் பறப்பியல்

மக்கள் விமானவியலில் இராணுவமல்லாத அனைத்து விமான சேவைகளும் அடங்கும், அவை பொது விமானவியல் மற்றும் திட்ட அட்டவணைப்படியமையும் விமானப் போக்குவரத்து ஆகிய இரண்டையும் உள்ளடக்கியவை.
# பறப்பியல்

## குடிசார் பறப்பியல்

### விமானப் போக்குவரத்து

மக்கள் விமானப் போக்குவரத்துக்கான விமானங்களுக்கான ஐந்து பெரிய உற்பத்தி நிறுவனங்கள் உள்ளன (அகர வரிசையில்):  
- எம்ப்ரேயர், பிரேசிலைச் சேர்ந்தது
- ஏர்பஸ், ஐரோப்பாவை சேர்ந்ததுபோயெங், அமெரிக்காவை சேர்ந்தது
- பாம்பேர்டையர், கனடாவைச் சேர்ந்தது
- போயிங், அமெரிக்காவை சேர்ந்தது
- டுப்போலேவ், ரஷ்யாவைச் சேர்ந்தது (யுனைட்டட் ஏர்க்ராஃப்ட் பில்டிங் கார்ப்பரேஷனுடன் ஒன்றிணைக்கப்பட உள்ளது)  
போயிங், ஏர்பஸ் மற்றும் டுப்புலேவ் ஆகியவை அகல உடல்பகுதி கொண்ட மற்றும் குறுகலான உடல் பகுதி கொண்ட ஜெட் ஏர்லைனெர்களில் கவனம் செலுத்துகின்றன, பாம்பேர்டையர் மற்றும் எம்ப்ரேயர் ஆகியவை வட்டார ஏர்லைனர்களில் கவனம் செலுத்துகின்றன. சிறப்பு பாகங்களை வழங்கும் உலகெங்கிலுமுள்ள வழங்குநர்களின் பெரிய நெட்வொர்க்குகளால் இந்த உற்பத்தி நிறுவனங்கள் ஆதரவளிக்கப்படுகின்றன, இதில் சில வழங்குநர்கள் தொடக்க வடிவமைப்பு மற்றும் இறுதி ஒருங்கமைப்பு ஆகியவற்றை மட்டும் தங்கள் ஆலைகளிலேயே செய்து தருகின்றனர். சீன ACAC கன்சோர்ட்டியம் அதன் ACAC ARJ21 வட்டார ஜெட் விமானத்தின் மூலம் விரைவில் மக்களுக்கான விமானப் போக்குவரத்து சேவையில் இறங்க இருக்கிறது.  
1970 ஆம் ஆண்டு வரையில் பெரும்பாலான பெரிய விமானங்கள் கொடியேற்றப்பட்ட விமானங்களாகவே இருந்தன, அவை அந்தந்த நாட்டு அரசாங்கங்களால் நிதியளிக்கப்பட்டு உருவாக்கப்பட்டவை, மேலும் போட்டியினின்றும் மிகவும் பாதுகாக்கப்பட்டிருந்தன. அப்போதிலிருந்து, விமான துறையின் சுதந்திர வர்த்தக ஒப்பந்தங்களின் விளைவாக போட்டி அதிகரித்தது, மேலும் நுகர்வோர்களின் தேர்வு செய்தலானது விமான சேவைகளின் கட்டணக் குறைவுடன் பிணைக்கப்பட்டதானது. அதிக எரிபொருள் விலைகள், குறைந்த கட்டணங்கள், அதிக ஊதியங்கள் மற்றும் செப்டம்பர் 11, 2001 தாக்குதல் மற்றும் சார்ஸ் தொற்றுநோய் போன்ற சிக்கல்கள் ஆகியவற்றால் பல பழைய விமான சேவை நிறுவனங்கள் அரசாங்க கையகப்படுத்தல், திவால் அல்லது கூட்டிணைவு ஆகிய முடிவுகளை அடைந்தன. அதே நேரம், ரியானேர், சவுத்வெஸ்ட் மற்றும் வெஸ்ட்ஜெட் போன்ற குறைந்த கட்டண விமான போக்குவரத்துக்கள் செழித்தன.
# பறப்பியல்

## குடிசார் பறப்பியல்

### பொது விமானப் போக்குவரத்து

*பொது விமானப் போக்குவரத்தில்* நேரத்திட்டமிடப்படாத அனைத்து மக்கள் விமானாங்களும் அடங்கும், இதில் தனியார் மற்றும் வணிக வகை ஆகிய இரண்டும் சேரும். பொது விமானப் போக்குவரத்தில் வணிக விமானங்கள், ஏர் சார்ட்டர், தனியார் விமானப் போக்குவரத்து, விமானப் பயிற்சி, பலூனிங் பயிற்சி, பாராசூட் பயிற்சி, கிளைடிங், ஹேங் கிளைடிங், உச்சிக் காட்சிப் புகைப்படவியல், ஃபுட் லான்ச்சுடு பவர்டு ஹேங் கிளைடர்கள், ஏர் ஆம்புலான்ஸ், விதை தூவல், வாடகை விமானங்கள், போக்குவரத்து அறிக்கையிடல், காவல் துறை விமான ரோந்துகள் மற்றும் காட்டுத்தீயணைப்பு ஆகியவையும் அடங்கும்.  
ஒவ்வொரு நாடும் அதன் விமானப் போக்குவரத்தை வெவ்வேறு முறையில் ஒழுங்குமுறைப்படுத்துகிறது, ஆனால் பொதுவாக விமானப் போக்குவரத்தானது அது தனியாருக்குரியதா, வணிகத்திற்குரியதா என்பதையும் அதனுடன் தொடர்புடைய உபகரணங்களின் வகையைப் பொறுத்தும் வெவ்வேறு ஒழுங்குமுறைகளுக்கு உட்படுகின்றது.  
செஸ்னா, பைப்பர், டைமண்ட், மூனி, சைரஸ் டிசைன், ரேய்த்தியான் மற்றும் பிற நிறுவனங்கள் உள்ளிட்ட பல சிறிய விமான உற்பத்தியாளர்கள் பொது விமானப் போக்குவரத்து சந்தையில் சேவையை வழங்குகின்றன, அவற்றின் சேவைகள் பெரும்பாலும் தனியார் விமானப் போக்குவரத்து மற்றும் விமானப் பயிற்சி ஆகியவற்றிலேயே கவனம் செலுத்துகின்றன.  
முன்னர் பெரிய விமானங்களில் மட்டுமே இருந்த (GPS உள்ளிட்ட) மேம்பட்ட விமானத் தொழில்நுட்பங்களின் அறிமுகம் மற்றும் விமானத்தை லேசானதாகவும் வேகமாகச் செல்லக்கூடியதாகவும் வடிவமைப்பதற்கான லேசன உறுதியான பொருள்களின் அறிமுகம் ஆகியவையே (GA விமானங்களில் பெரும்பாலானவையாக உள்ள) சிறு விமானங்களிலான மிகவும் முக்கியமான சமீபத்திய மேம்பாடுகளாக உள்ளன. அல்ட்ராலைட் மற்றும் தனிநபர் தயாரிப்பு விமானங்கள் ஆகியவையும் உடற்பயிற்சி தேவைகளுக்காக மிகவும் அதிகமாக பிரபலமாகியுள்ளன, தனியார் விமானப் போக்குவரத்தை அனுமதிக்கும் பல நாடுகளில் அவை மிகவும் செலவு குறைந்தவை மற்றும் அவை சான்றளிக்கப்பட்ட விமானங்களைக் காட்டிலும் குறைவாகவே கட்டுப்பாடுகளுக்குட்பட்டவை என்பதே இதற்குக் காரணமாகும்.
# பறப்பியல்

## இராணுவ விமானப் போக்குவரத்து

18ஆம் நூற்றாண்டு காலத்தில் எளிய பலூன்கள் மேற்பார்வைப் பணிக்காக விமானமாகப் பயன்படுத்தப்பட்டன. ஆண்டுகள் செல்லச் செல்ல, அதிகரித்துவரும் திறன் மற்றும் தேவைகளுக்கு ஏற்ற வகையிலான இராணுவ விமானங்கள் உருவாக்கப்பட்டன. இராணுவ விமான உற்பத்தியாளர்கள் தங்கள் நாட்டு விமானப் படைக்காக விமானங்களை வழங்குவதற்கான ஒப்பந்தத்திற்காக போட்டியிடுகின்றனர். செலவு, செயல்திறன் மற்றும் உற்பத்திக்கான வேகம் ஆகிய காரணிகளை அடிப்படையாகக் கொண்டே விமானங்கள் தேர்ந்தெடுக்கப்படுகின்றன.
# பறப்பியல்

## இராணுவ விமானப் போக்குவரத்து

### இராணுவ விமானங்களின் வகைகள்

- பிற விமானங்களை அழிப்பதே போர் விமானங்களின் பிரதான செயல்பாடாகும். (எ.கா. சாப்வ்வித் கேமல், A6M ஜீரோ, F-15, MiG-29, Su-27, F-22).
- தரைத் தாக்குதல் விமானமானது யுத்த ரீதியில் முக்கியத்துவம் மிக்க நிலத்திலமைந்த இலக்குகளைத் தாக்க பயன்படுத்தப்படுகிறது. (எ.கா. ஜங்கர்ஸ் ஸ்டுகா டைவர் பாமர், A-10 வார்தாக், இலியூஷின் Il-2, J-22 Orao மற்றும் ஷுக்கோயி சூ-25).
- பாமர்கள் பொதுவாக தொழிற்சாலைகள் மற்றும் எண்ணெய் ஆலைகள் போன்ற மிகவும் யுத்த கேந்திரங்கள் இலக்குகளைத் தாக்கப் பயன்படுத்தப்படுகின்றன. (எ.கா. ஜெப்பெளின், B-29 சூப்பர்ஃபோர்ட்ரெஸ், Tu-95, டஸ்ஸால்ட் மைரேஜ் IV மற்றும் B-52 ஸ்ட்ரேட்டோஃபோர்ட்ரெஸ்)
- போயிங் சி-17 குளோப்மாஸ்டர் III அல்லது C-130 ஹெர்குலஸ் போன்ற சரக்குப் போக்குவரத்து விமானங்கள் பொருள்களையும் ஆட்களையும் கொண்டு செல்லப் பயன்படுத்தப்படுகின்றன.
- விசாரணை விமானங்கள் தேடுதல் பணிக்காகப் பயன்படுத்தப்படுகின்றன (எ.கா. ரம்ப்ளர் டாப், டி ஹேவிலேண்ட் மஸ்கிட்டோ, U-2 மற்றும் MiG-25R).
- ஹெலிகாப்டர்கள் தாக்குதல் ஆதரவு, சரக்குப் போக்குவரத்து மற்றும் புவி நெருக்கப் பறத்தல் ஆகிய தேவைகளுக்காகப் பயன்படுத்தப்படுகின்றன (எ.கா.AH-64,Mi-24).
# பறப்பியல்

## விமானப் போக்குவரத்துக் கட்டுப்பாடு (ATC)

விமானப் போக்குவரத்துக் கட்டுப்பாடு (ATC) என்பது *பிரிந்திருத்தலுக்கு* உதவியாக இருக்கத் தேவையான தகவல்தொடர்பு முக்கியமானதாகும் — அதாவது, கிடைமட்டத்திலும் செங்குத்துவாக்கிலும் மோதும் ஆபத்துகளைத் தவிர்க்கப் போதுமான அளவு தொலைவில் இருக்கிறார்கள் என்பதை உறுதிப்படுத்துதல். விமான போக்குவரத்து கட்டுப்பாட்டாளர்கள் விமானிகளால் வழங்கப்படும் நிலை அறிக்கைகளை ஒருங்கிணைத்து செயல்படுகின்றனர் அல்லது (அமெரிக்கா போன்ற) அதிக போக்குவரத்து நெரிசல் உள்ள பகுதிகளில் அவர்கள் விமானங்களின் நிலைகளைக் காண ரேடார் வசதியைப் பயன்படுத்துகின்றனர்.  
பொதுவாக விமானப் போக்குவரத்துக் கட்டுப்பாட்டில் நான்கு வெவ்வேறு வகைகள் உள்ளன:  
- விமான நிலையங்களுக்கிடையே தடத்திலேயே விமானத்தைக் கட்டுப்படுத்தும் மையக் கட்டுப்பாட்டாளர்கள்
- விமான நிலையத்தின் குறுகிய தொலைவில் (வழக்கமாக கிடைமட்டத்தில் 10–15 கி.மீ. மற்றும் செங்குத்துவாக்கில் 1,000 மீ.) விமானத்தைக் கட்டுப்படுத்தும் கட்டுப்பாட்டு கோபுரங்கள் (கோபுரம், தரைக் கட்டுப்பாடு, இடம் வழங்கல் மற்றும் பிற சேவைகள்).
- பொதுவாக ரேடார் சாதனங்களைப் பயன்படுத்தாமலே கண்டங்களுக்கிடையே உள்ள சர்வதேச கடல்களின் மேலே விமானங்களைக் கட்டுப்படுத்தும் கடல்வழிக் கட்டுப்பாட்டாளர்கள்.
- பரபரப்பான விமான நிலையங்களில் பரந்த பகுதியில்(வழக்கமாக 50–80 கி.மீ.) விமானங்களைக் கட்டுப்படுத்தும் முனையக் கட்டுப்பாட்டாளர்கள்.  
குறிப்பாக இன்ஸ்ட்ருமெண்ட் ஃப்ளைட் ரூல்ஸ் (IFR) விதிகளின்படி இயங்கும் விமானங்களுக்கு விமானப் போக்குவரத்துக் கட்டுப்பாடு மிக முக்கியமானதாகும், இதில் விமானிகள் எதிரே வரும் பிற விமானங்களைப் பார்க்க முடியாதபடி வானிலை நிலவலாம். இருப்பினும் அதிக போக்குவரத்து நெரிசலுள்ள பகுதிகளில், குறிப்பாக பெரிய விமான நிலையங்களில் விஷுவல் ஃப்ளைட் ரூல்ஸ் (VFR) விதிகளின்படி இயங்கும் விமானங்களும் விமானப் போக்குவரத்துக் கட்டுப்பாட்டின் வழிமுறைகளைப் பின்பற்ற வேண்டியது அவசியம்.  
பிற விமானங்களிலிருந்து பிரிந்திருத்தலுக்கு உதவுவதோடு, அவர்களின் பணிச்சுமையைப் பொறுத்து விமானப் போக்குவரத்துக் கட்டுப்பாட்டு அதிகாரிகள், வானிலை அறிவுரைகள், தரைப் பிரிப்பு, வழிச்செலுத்தல் உதவி மற்றும் பிற சேவைகளையும் விமானிகளுக்கு வழங்கலாம்.  
விமானப் போக்குவரத்துக் கட்டுப்பாட்டாளர்கள் அனைத்து விமானங்களையும் கட்டுப்படுத்துவதில்லை. வட அமெரிக்காவின் பெரும்பாலான VFR விமானங்கள் (அவை அதிக போக்குவரத்து நெரிசல் பகுதி அல்லது பெரிய விமான நிலையங்களுக்கு அருகே செல்லாத வரை) விமானப் போக்குவரத்துக் கட்டுப்பாட்டு அதிகாரிகளுடன் பேச வேண்டிய அவசியம் இல்லை. வடக்கு கனடா, வடக்கு ஸ்காட்லாந்தின் குறை உயரப் பகுதிகள் போன்ற பல பகுதிகளில் IFR விமானங்களுக்கும் கூட குறை உயரங்களில் விமானப் போக்குவரத்துக் கட்டுப்பாட்டாளர் சேவைகள் கிடைப்பதில்லை.
# பறப்பியல்

## சுற்றுச்சூழல் தாக்கம்

எரித்தல் செயல்பாட்டுடன் தொடர்புடைய எல்லா நடவடிக்கைகளையும் போலவே, இயக்கப்படும் விமானங்கள் (ஏர்லைனர்களிலிருந்து வெப்பக் காற்று பலூன்கள் வரை) கார்பன் டை ஆக்சைடு (CO<sub>2</sub>) போன்ற பசுமை இல்ல வாயுக்கள், புகைக்கரி மற்றும் பிற மாசுபடுத்திகளை வளிமண்டலத்தில் வெளியிடுகின்றன. மேலும், விமானவியலுக்கே உரித்தான சில சுற்றுச்சூழல் தாக்கங்களும் உள்ளன:  
- ட்ரோபோஸ்பியருக்கு அருகில் அதிக உயரத்தில் இயங்கும் விமானங்கள் (பிரதானமாக பெரிய ஜெட் ஏர்லைனர்கள்) தூசிப்படலத்தை வெளியிட்டு செயற்கை மேகங்களை விட்டுச் செல்கின்றன, இதில் இரண்டுமே கீற்று மேக உருவாக்கத்தை அதிகரிக்கின்றன — விமானப் போக்குவரத்து தொடங்கியது முதல் இந்த மேக மூட்டத்தின் அளவு குறைந்தது 0.2% அதிகரித்துள்ளது.
- ட்ரோபோஸ்பியருக்கு அருகில் அதிக உயரத்தில் இயங்கும் விமானங்கள் அந்த உயரத்தில் உள்ள பசுமை இல்ல வாயுக்களுடன் வினைபுரியக்கூடிய வேதிப்பொருள்களையும் வெளியிடலாம் குறிப்பாக நைட்ரஜன் சேர்மங்கள், இவை ஓசோனுடன் வினைபுரிந்து ஓசோன் செறிவை அதிகரிக்கின்றன.
- பெரும்பாலான லேசான பிஸ்டன் விமானங்கள் ஏவ்கேஸைப் பயன்படுத்துகின்றன, அதில் உள்ள டெட்ரா-எத்தில் லெட் (TEL) என்ற அதிக நச்சுத்தன்மை கொண்ட வேதிப்பொருள் விமான நிலையத்தின் அருகாமைப் பகுதிகளில் மண் மாசுபடுத்தலை விளைவிக்கலாம். சில குறை அமுக்கம் கொண்ட பிஸ்டன்களைக் கொண்ட எஞ்சின்கள் காரீயம் இல்லாத மோகாஸில் இயங்குகின்றன, மேலும் சில புதிய லேசான விமானங்கள் டர்பைன் எஞ்சின்கள் மற்றும் டீசல் எஞ்சின்களைப் பயன்படுத்துகின்றன, இவை இரண்டும் காரீயம் இல்லாமலே இயங்கக்கூடியவை.